[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 9.10.2009

KOM(2009)539 endelig

2009/0152 (CNS)

Forslag til

RÅDETS FORORDNING

om ændring af forordning (EF) nr. 1234/2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen)

BEGRUNDELSE

Artikel 65-84 i Rådets forordning (EF) nr. 1234/2007 (fusionsmarkedsordningen) indeholder bestemmelser om forvaltning af kvoteordningen i mejerisektoren.

Det fastsættes bl.a. at medlemsstaterne kan oprette en national reserve, som er en del af den nationale kvote, og hvorfra der kan tildeles yderligere individuelle kvoter til prioriterede grupper af mælkeproducenter, som den pågældende medlemsstat selv definerer. Der betales kun overskudsafgift af mælk, der afsættes ud over den nationale kvote, den nationale reserve medregnet. Hvis det konstateres, at der skal betales en overskudsafgift, skal den fordeles på de producenter, der har overskredet deres individuelle kvoter.

Inden for kvoteordningerne har medlemsstaterne mulighed for at fremme omstruktureringsprocessen i sektoren ved hjælp af en kvoteopkøbsordning (artikel 75, stk. 1, litra a) i fusionsmarkedsordningen), hvor de opkøbte kvoter overføres til den nationale reserve. For at hjælpe medlemsstaterne med at finansiere den omstruktureringsproces foreslås det, at de kvoter, der er opkøbt i overensstemmelse med nævnte artikel, neutraliseres midlertidigt ved opgørelsen af den nationale overskudsproduktion.

Følgelig vil der blive udløst overskudsafgift af mælk, der afsættes ud over den nationale kvote fratrukket de opkøbte mængder. Den således genererede ekstra afgift skal medlemsstaterne beholde til finansiering af en omstrukturering af sektoren.

På Rådets samling den 7. september 2009, hvor meddelelsen fra Kommissionen til Rådet om situationen på markedet for mejeriprodukter i 2009 (KOM(2009) 385) blev drøftet, bad medlemsstaterne Kommissionen om at tilpasse eksisterende markedsinstrumenter eller skabe nye, så der kan reageres hurtigt og smidigt på den stigende prisuro.

Det foreslås derfor at udvide anvendelsesområdet for artikel 186 i fusionsmarkedsordningen, så Kommissionen også kan træffe foranstaltninger i mejerisektoren, når der er markedsforstyrrelser i form af væsentlige prisstigninger eller -fald på det indre marked.

2009/0152 (CNS)

Forslag til

RÅDETS FORORDNING

om ændring af forordning (EF) nr. 1234/2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen[1],

under henvisning til udtalelse fra Europa-Parlamentet[2] og

ud fra følgende betragtninger:

1. Med en omstrukturering af mælkeproduktionen i Fællesskabet for øje har medlemsstaterne ved artikel 75, stk. 1, litra a), i Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen)[3] fået mulighed for at yde en godtgørelse til producenter, der forpligter sig til definitivt at opgive hele deres mælkeproduktion eller en del af den, og overføre de således frigivne individuelle kvoter til den nationale reserve.

2. For at stimulere den nødvendige omstrukturering yderligere bør den overskudsafgift, mælkeproducenterne skal betale ifølge artikel 78, stk. 1, i forordning (EF) nr. 1234/2007, beregnes på grundlag af den nationale kvote fratrukket de individuelle kvoter, der er opkøbt i henhold til artikel 75, stk. 1, litra a), forudsat at de således frigivne kvoter forbliver i den nationale reserve i det pågældende kvoteår.

3. Da der er behov for at styrke de finansielle instrumenter til yderligere omstrukturering af sektoren, bør det tillades medlemsstaterne at anvende de supplerende midler, der kommer ind som følge af den nye beregningsmetode, til de samme omstruktureringsformål.

4. Beregningsmetoden bør anvendes midlertidigt i de tolvmånedersperioder, der begynder den 1. april 2009 og den 1. april 2010, og kun på leveret mælk, så foranstaltningen bliver begrænset til det nødvendige omfang.

5. Ifølge artikel 186 i forordning (EF) nr. 1234/2007 kan Kommissionen træffe foranstaltninger i tilfælde af markedsforstyrrelser for visse landbrugsprodukter, hvis priserne på det indre marked stiger eller falder væsentligt. Mælk og mejeriprodukter er imidlertid ikke omfattet af nævnte artikel.

6. Som følge af de alvorlige vanskeligheder og den stigende prisuro på markedet for mælk og mejeriprodukter er det hensigtsmæssigt at udvide anvendelsesområdet for artikel 186 til også at omfatte mælk og mejeriprodukter, så Kommissionen bliver i stand til at reagere hurtigt og smidigt på markedsforstyrrelser.

7. Forordning (EF) nr. 1234/2007 bør ændres i overensstemmelse hermed —

UDSTEDT FØLGENDE FORORDNING:

Artikel 1

I forordning (EF) nr. 1234/2007 foretages følgende ændringer:

1) I artikel 78 foretages følgende ændringer:

a) Følgende indsættes som stk. 1a:

"1a. Uanset stk. 1, første afsnit, skal der for de tolvmånedersperioder, der begynder den 1. april 2009 og den 1. april 2010, for leveret mælk betales overskudsafgift af mælk, der afsættes ud over den nationale kvote, der er fastsat i henhold til underafdeling II, fratrukket de individuelle kvoter, der pr. den dd/mm/yyyy (datoen indsættes af Publikationskontoret, jf. ikrafttrædelsesdatoen i artikel 2) er frigivet og overført til den nationale reserve, og som forbliver deri indtil den 31. marts i den pågældende tolvmånedersperiode."

b) Følgende indsættes som stk. 2a:

"2a. Medlemsstaterne anvender forskellen mellem de to overskudsafgiftsbeløb, der fremkommer ved anvendelse af henholdsvis stk. 1a og stk. 1, første afsnit, til finansiering af foranstaltninger til omstrukturering af mejerisektoren."

2) I artikel 79 tilføjes følgende stykke:

"For de tolvmånedersperioder, der begynder den 1. april 2009 og den 1. april 2010, gælder for leveret mælk, at overskudsafgiften fordeles i overensstemmelse med artikel 80 og 83 udelukkende på de producenter, der har medvirket til overskridelserne af de nationale kvoter, der er beregnet ifølge artikel 78, stk. 1a."

3) Artikel 186, litra a), affattes således:

"a) for produkter fra sukker-, humle-, oksekøds-, mejeri- og fåre- og gedekødssektoren, hvis priserne på EF-markedet stiger eller falder væsentligt for et hvilket som helst af disse produkter".

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Rådets vegne

Formand

FINANSIERINGSOVERSIGT | Fichefin/09/281327rev1 (MS/tm) 6.142.2009.1 |

DATE: 24.09.2009… |

1. | BUDGETPOST: FBF 2010 05 02 12 67 03 | BEVILLINGER: 619 mio. EUR p.m. |

2. | FORANSTALTNINGENS BETEGNELSE: Rådets forordning om ændring af forordning (EF) nr. 1234/2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) |

3. | RETSGRUNDLAG: Traktatens artikel 37. |

4. | FORMÅL: - At give medlemsstaterne mulighed for i de tolvmånedersperioder, der begynder den 1. april 2009 og den 1. april 2010, at yde en godtgørelse til producenter, der forpligter sig til definitivt at opgive hele deres mælkeproduktion eller en del af den, og overføre de således frigivne individuelle kvoter til den nationale reserve. - At udvide anvendelsesområdet for artikel 186 til også at omfatte mælk og mejeriprodukter, så Kommissionen bliver i stand til at reagere hurtigt og smidigt på markedsforstyrrelser. |

5. | FINANSIELLE VIRKNINGER | 12-MÅNEDERS PERIODE (mio. EUR) | INDEVÆRENDE REGNSKABSÅR 2009 (mio. EUR) | FØLGENDE REGNSKABSÅR 2010 (mio. EUR) |

5.0 | UDGIFTER, SOM AFHOLDES - OVER EU-BUDGETTET (RESTITUTIONER/INTERVENTIONER) - OVER NATIONALE BUDGETTER - AF ANDRE | p.m. | p.m. |

5.1 | INDTÆGTER - EU's EGNE INDTÆGTER (AFGIFTER/TOLD) - NATIONALE KILDER | - | - |

2011 | 2012 | 2013 | 2014 |

5.0.1 | UDGIFTSOVERSLAG | p.m. | p.m. | p.m. | p.m. |

5.1.1 | INDTÆGTSOVERSLAG | - | - | - | - |

5.2 | BEREGNINGSMÅDE: |

6.0 | ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? | JA NEJ |

6.1 | ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET? | JA NEJ |

6.2 | ER ET TILLÆGSBUDGET NØDVENDIGT? | JA NEJ |

6.3 | BEVILLINGER TIL OPFØRSEL PÅ KOMMENDE BUDGETTER? | JA NEJ |

BEMÆRKNINGER: Den ændring, hvorved artikel 186 kommer til også at omfatte mælk og mejeriprodukter, vil ikke i sig selv ændre budgetbehovene. Alle forslag til lovgivning, som bygger på forslaget til ændring, skal følge de sædvanlige budgetprocedurer. Forslaget om at tage de opkøbte kvoter, som er overført til den nationale reserve, ud af beregningen af overskudsafgiften vil få to virkninger. For det første vil det muligvis betyde, at den skyldige overskudsafgift bliver lidt højere i den pågældende medlemsstat. Dette ekstra overskudsafgiftsbeløb bliver i medlemsstaten, så den overskudsafgift, der bliver opført på EU-budgettet som formålsbestemt indtægt, ikke ændres. Det bør dog fremhæves, at der efter vedtagelse af beslutningen om sundhedstjekket ikke ventes at blive opkrævet nogen overskudsafgift efter budgetåret 2011. (Arbejdsdokument fra Kommissionens tjenestegrene DS 1245/08 af 12. december 2008) For det andet skulle opkøb af kvoter betyde, at udbuddet af mælk og dermed den støttekrævende overskudsproduktion bliver mindre, hvorved budgetbehovene reduceres. Reduktionen kommer til at afhænge af situationen på markedet til den tid og kan ikke kvantificeres på nuværende tidspunkt. |

[1] EUT C …, …, s. ….

[2] EUT C …, …, s. ….

[3] EUT L 299 af 16.11.2007, s. 1.